CELEX: 32020R0111
Language: sl
Date: 2020-01-13 00:00:00
Title: Izvedbena Uredba Komisije (EU) 2020/111 z dne 13. januarja 2020 o spremembi Izvedbene uredbe (EU) 2015/1998 v zvezi z odobritvijo opreme za varovanje v civilnem letalstvu in tretjimi državami, za katere je priznano, da se v njih uporabljajo varnostni standardi, enakovredni skupnim osnovnim standardom na področju varovanja v civilnem letalstvu

27.1.2020   
               
               
                  SL
               
               
                  Uradni list Evropske unije
               
               
                  L 21/1
               
            
         IZVEDBENA UREDBA KOMISIJE (EU) 2020/111
         z dne 13. januarja 2020
         o spremembi Izvedbene uredbe (EU) 2015/1998 v zvezi z odobritvijo opreme za varovanje v civilnem letalstvu in tretjimi državami, za katere je priznano, da se v njih uporabljajo varnostni standardi, enakovredni skupnim osnovnim standardom na področju varovanja v civilnem letalstvu
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (ES) št. 300/2008 Evropskega parlamenta in Sveta z dne 11. marca 2008 o skupnih pravilih na področju varovanja civilnega letalstva in o razveljavitvi Uredbe (ES) št. 2320/2002 (1) ter zlasti člena 4(3) Uredbe,
         ob upoštevanju naslednjega:
         
                     (1)
                  
                  
                     Uredba Komisije (ES) št. 272/2009 (2) dopolnjuje skupne osnovne standarde na področju varovanja v civilnem letalstvu iz Priloge k Uredbi (ES) št. 300/2008.
                  
               
                     (2)
                  
                  
                     Uredba (ES) št. 272/2009 določa, da Komisija priznava enakovrednost varnostnih standardov v tretjih državah v skladu z merili iz dela E Priloge k navedeni uredbi.
                  
               
                     (3)
                  
                  
                     Priloga k Izvedbeni uredbi Komisije (EU) 2015/1998 (3) vsebuje seznam tretjih držav, za katere je priznano, da se v njih uporabljajo varnostni standardi, enakovredni skupnim osnovnim standardom.
                  
               
                     (4)
                  
                  
                     Komisija je potrdila, da Republika Srbija v zvezi z beograjskim letališčem Nikola Tesla izpolnjuje merila iz dela E Priloge k Uredbi (ES) št. 272/2009.
                  
               
                     (5)
                  
                  
                     Komisija je preverila, da Država Izrael v zvezi z letališčem Ben Gurion International Airport izpolnjuje merila iz dela E Priloge k Uredbi (ES) št. 272/2009 v zvezi z varnostjo zrakoplovov ter varnostnim pregledom potnikov in ročne prtljage.
                  
               
                     (6)
                  
                  
                     Podrobni ukrepi za izvajanje skupnih osnovnih standardov iz Uredbe (ES) št. 300/2008 vključujejo postopke za odobritev in uporabo opreme za varovanje v civilnem letalstvu.
                  
               
                     (7)
                  
                  
                     Ukrepe za zagotovitev skladnosti opreme za varovanje v civilnem letalstvu z zahtevanimi standardi učinkovitosti bi bilo treba uskladiti, da se zagotovi najboljše izvajanje skupnih osnovnih standardov za varovanje v letalstvu.
                  
               
                     (8)
                  
                  
                     Komisija priznava skupni ocenjevalni postopek Evropske konference civilnega letalstva kot obvezen predpogoj za odobritev opreme za varovanje v civilnem letalstvu. Zato bi se morala za opremo za varovanje, pri kateri je bil opravljen ta postopek, uporabljati shema EU za odobritev, ki vključuje vizualno oznako v obliki žiga in njen vnos v konsolidirano bazo podatkov Unije, ki dovoljuje takojšnjo uporabo opreme za varovanje v civilnem letalstvu po vsej Uniji.
                  
               
                     (9)
                  
                  
                     Glede na to, da bo končna odobritev opreme za varovanje v civilnem letalstvu podeljena s sprejetjem pravnega akta, bi morala biti namestitev vgraditev in uporaba takšne opreme za varovanje do končne odobritve zakonsko dovoljena s statusom „v postopku“.
                  
               
                     (10)
                  
                  
                     Izvedbeno uredbo (EU) 2015/1998 bi bilo zato treba ustrezno spremeniti.
                  
               
                     (11)
                  
                  
                     Ukrepi iz te uredbe so v skladu z mnenjem odbora, ustanovljenega s členom 19 Uredbe (ES) št. 300/2008 –
                  
               SPREJELA NASLEDNJO UREDBO:
         
            Člen 1
            Priloga k Izvedbeni uredbi (EU) 2015/1998 se spremeni v skladu s Prilogo k tej uredbi.
         
         
            Člen 2
            Ta uredba začne veljati dvajseti dan po objavi v Uradnem listu Evropske unije. Točki 1(b) in 2(b) Priloge k tej uredbi pa se uporabljata od 1. aprila 2020.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 13. januarja 2020
            
               
                  Za Komisijo
               
               
                  Predsednica
               
               Ursula VON DER LEYEN
            
         
         
            (1)  UL L 97, 9.4.2008, str. 72.
         
            (2)  Uredba Komisije (ES) št. 272/2009 z dne 2. aprila 2009 o dopolnitvi skupnih osnovnih standardov na področju varovanja v civilnem letalstvu iz Priloge k Uredbi (ES) št. 300/2008 Evropskega parlamenta in Sveta (UL L 91, 3.4.2009, str. 7).
         
            (3)  Izvedbena uredba Komisije (EU) 2015/1998 z dne 5. novembra 2015 o določitvi podrobnih ukrepov za izvajanje skupnih osnovnih standardov za varovanje letalstva (UL L 299, 14.11.2015, str. 1).
      
      
         
            PRILOGA
            Priloga k Izvedbeni uredbi (EU) 2015/1998 se spremeni:
            
                        (1)
                     
                     
                        seznam v Dodatku 3-B poglavja 3 se spremeni:
                        
                                    (a)
                                 
                                 
                                    za vnosom v zvezi s Črno goro se vstavi naslednji vnos:
                                    „Republika Srbija v zvezi z beograjskim letališčem Nikola Tesla“;
                                 
                              
                                    (b)
                                 
                                 
                                    za vnosom v zvezi s Singapurjem se vstavi naslednji vnos:
                                    „Država Izrael v zvezi z letališčem Ben Gurion International Airport“;
                                 
                              
                  
                        (2)
                     
                     
                        seznam v Dodatku 4-B poglavja 4 se spremeni:
                        
                                    (a)
                                 
                                 
                                    za vnosom v zvezi s Črno goro se vstavi naslednji vnos:
                                    „Republika Srbija v zvezi z beograjskim letališčem Nikola Tesla“;
                                 
                              
                                    (b)
                                 
                                 
                                    za vnosom v zvezi s Singapurjem se vstavi naslednji vnos:
                                    „Država Izrael v zvezi z letališčem Ben Gurion International Airport“;
                                 
                              
                  
                        (3)
                     
                     
                        na seznamu v Dodatku 5-A poglavja 5 se za vnosom v zvezi s Črno goro vstavi naslednji vnos:
                        „Republika Srbija v zvezi z beograjskim letališčem Nikola Tesla“;
                     
                  
                        (4)
                     
                     
                        na seznamu v Dodatku 6-F v poglavju 6 se za vnosom v zvezi s Črno goro vstavi naslednji vnos:
                        „Republika Srbija“;
                     
                  
                        (5)
                     
                     
                        v poglavju 12 se poglavje 12.0 nadomesti z naslednjim:
                        „12.0   SPLOŠNA DOLOČBA IN ODOBRITEV OPREME ZA VAROVANJE
                        12.0.1   Splošna določba
                        
                        
                                    12.0.1.1
                                 
                                 
                                    Organ, operator ali subjekt, ki uporablja opremo za izvajanje ukrepov, za katere je odgovoren v skladu z nacionalnim programom varovanja v civilnem letalstvu iz člena 10 Uredbe (ES) št. 300/2008, zagotovi, da ta oprema izpolnjuje standarde iz tega poglavja.
                                    Informacije iz tega poglavja, ki so razvrščene v skladu s Sklepom (EU, Euratom) 2015/444 (*1), da pristojni organ na voljo proizvajalcem na podlagi potrebe po seznanitvi.
                                 
                              
                                    12.0.1.2
                                 
                                 
                                    Na vsakem kosu opreme za varovanje se izvede rutinsko preskušanje.
                                 
                              
                                    12.0.1.3
                                 
                                 
                                    Proizvajalci opreme predložijo načrt delovanja, oprema pa se oceni in uporablja v skladu z njim.
                                 
                              
                                    12.0.1.4
                                 
                                 
                                    Če se uporablja kombinacija več vrst opreme, mora biti vsaka vrsta v skladu z opredeljenimi specifikacijami in mora izpolnjevati standarde iz tega poglavja, uporabljena posamično in v kombinaciji kot sistem.
                                 
                              
                                    12.0.1.5
                                 
                                 
                                    Oprema se vgradi in vzdržuje v skladu z zahtevami proizvajalcev opreme.
                                 
                              12.0.2   Odobritev opreme za varovanje
                        
                        
                                    12.0.2.1
                                 
                                 
                                    Brez poseganja v točko 12.0.5 se naslednja oprema za varovanje lahko vgradi po 1. oktobru 2020 le, če ji je bila podeljena oznaka ‚žig EU‘ ali ‚žig EU (v postopku)‘, kot je določeno v točkah 12.0.2.5 in 12.0.2.6:
                                    
                                                (a)
                                             
                                             
                                                prehodni detektorji kovin (WTMD);
                                             
                                          
                                                (b)
                                             
                                             
                                                sistemi za odkrivanje eksplozivov;
                                             
                                          
                                                (c)
                                             
                                             
                                                naprave za zaznavanje sledi eksplozivov;
                                             
                                          
                                                (d)
                                             
                                             
                                                sistemi za odkrivanje tekočih eksplozivov (LEDS);
                                             
                                          
                                                (e)
                                             
                                             
                                                detektor kovin (MDE);
                                             
                                          
                                                (f)
                                             
                                             
                                                varnostni skenerji;
                                             
                                          
                                                (g)
                                             
                                             
                                                skenerji za čevlje in
                                             
                                          
                                                (h)
                                             
                                             
                                                detektorji eksplozivnih hlapov.
                                             
                                          
                              
                                    12.0.2.2
                                 
                                 
                                    Komisija odobri opremo za varovanje, navedeno v 12.0.2.1, in ji podeli oznako ‚žig EU‘.
                                 
                              
                                    12.0.2.3
                                 
                                 
                                    Oznaka ‚žig EU‘ se lahko podeli le za opremo za varovanje, ki je bila preskušena v testnih centrih, za katere je pristojni organ odgovoren v smislu ukrepov za nadzor kakovosti v skladu s skupnim postopkom ocenjevanja Evropske konference civilnega letalstva.
                                 
                              
                                    12.0.2.4
                                 
                                 
                                    Komisija lahko podeli oznako ‚žig EU‘ za opremo za varovanje šele potem, ko je prejela poročila o preskusih za zadevno opremo ali poročila na ravni 2 v okviru skupnega postopka ocenjevanja Evropske konference civilnega letalstva.
                                    Komisija lahko zahteva dodatne informacije v zvezi s poročili o preskusih.
                                 
                              
                                    12.0.2.5
                                 
                                 
                                    Komisija lahko podeli oznako ‚žig EU‘ za opremo za varovanje, potrjeno s skupnim postopkom ocenjevanja Evropske konference civilnega letalstva. Ta oprema je samodejno upravičena do oznake ‚žig EU‘ in se ji do končne odobritve podeli začasna oznaka ‚žig EU (v postopku)‘.
                                    Oprema za varovanje z oznako ‚žig EU (v postopku)‘ se dovoli za vgradnjo in uporabo.
                                 
                              12.0.3   Oznaka ‚žig EU‘ in zbirka podatkov Unije o varnosti dobavne verige – oprema za varovanje
                        
                        
                                    12.0.3.1
                                 
                                 
                                    Oprema za varovanje, navedena v točki 12.0.2.1, ki ji je bila podeljena oznaka ‚žig EU‘, se vnese v ‚bazo podatkov Unije o varnosti dobavne verige – oprema za varovanje‘.
                                 
                              
                                    12.0.3.2
                                 
                                 
                                    Proizvajalci na opremo za varovanje, ki jo je odobrila Komisija, namestijo oznako ‚žig EU‘ tako, da je vidna na eni strani opreme.
                                 
                              
                                    12.0.3.3
                                 
                                 
                                    Oprema z oznako ‚žig EU‘ se vgradi s strojno in programsko različico, ki ustreza opisu v ‚bazi podatkov Unije o varnosti dobavne verige – oprema za varovanje‘.
                                 
                              
                                    12.0.3.4
                                 
                                 
                                    Brez poseganja v točki 12.0.4 in 12.0.5 se oprema za varovanje z oznako ‚žig EU‘ vzajemno priznava v vseh državah članicah v smislu njene razpoložljivosti, namestitve in uporabe.
                                 
                              
                                    12.0.3.5
                                 
                                 
                                    Komisija vzdržuje ‚bazo podatkov Unije o varnosti dobavne verige – oprema za varovanje‘.
                                 
                              
                                    12.0.3.6
                                 
                                 
                                    Vnos v ‚bazo podatkov Unije o varnosti dobavne verige – oprema za varovanje‘ vsebuje naslednje informacije:
                                    
                                                (a)
                                             
                                             
                                                enotno črkovno-številčno oznako;
                                             
                                          
                                                (b)
                                             
                                             
                                                naziv proizvajalca;
                                             
                                          
                                                (c)
                                             
                                             
                                                ime oznake;
                                             
                                          
                                                (d)
                                             
                                             
                                                podrobno konfiguracijo z vsaj:
                                                
                                                            (i)
                                                         
                                                         
                                                            različico strojne opreme;
                                                         
                                                      
                                                            (ii)
                                                         
                                                         
                                                            algoritmom za odkrivanje;
                                                         
                                                      
                                                            (iii)
                                                         
                                                         
                                                            po potrebi različico programske opreme sistema;
                                                         
                                                      
                                                            (iv)
                                                         
                                                         
                                                            po potrebi pomožno različico strojne opreme in
                                                         
                                                      
                                                            (v)
                                                         
                                                         
                                                            po potrebi različico načrta delovanja;
                                                         
                                                      
                                          
                                                (e)
                                             
                                             
                                                doseženi standard;
                                             
                                          
                                                (f)
                                             
                                             
                                                status opreme, pri čemer se navede eno od naslednjega:
                                                
                                                            (i)
                                                         
                                                         
                                                            ‚žig EU‘;
                                                         
                                                      
                                                            (ii)
                                                         
                                                         
                                                            ‚žig EU (v postopku)‘;
                                                         
                                                      
                                                            (iii)
                                                         
                                                         
                                                            ‚žig EU (začasno odvzet)‘;
                                                         
                                                      
                                                            (iv)
                                                         
                                                         
                                                            ‚žig EU (odvzet)‘;
                                                         
                                                      
                                                            (v)
                                                         
                                                         
                                                            ‚žig EU (zastarel)‘;
                                                         
                                                      
                                          
                                                (g)
                                             
                                             
                                                datum izdaje statusa opreme.
                                             
                                          
                              12.0.4   Začasni odvzem in odvzem oznake ‚žig EU‘
                        
                        
                                    12.0.4.1
                                 
                                 
                                    Komisija lahko na zahtevo držav članic ali na lastno pobudo začasno odvzame oznako ‚žig EU‘ in oznako ‚žig EU (v postopku)‘, ki označujeta status opreme, brez predhodnega obvestila, kadar prejme informacije, ki kažejo, da oprema ne ustreza standardu, za katerega je bila odobrena. S tem Komisija posodobi status opreme v ‚bazi podatkov Unije o varnosti dobavne verige – oprema za varovanje‘.
                                 
                              
                                    12.0.4.2
                                 
                                 
                                    Opreme za varovanje, za katero je bila oznaka ‚žig EU‘ ali ‚žig EU (v postopku)‘ začasno odvzeta, ni več mogoče uporabljati, deli, ki so bili že vgrajeni, pa se po potrebi uporabljajo ob sprejetju dodatnih izravnalnih ukrepov.
                                 
                              
                                    12.0.4.3
                                 
                                 
                                    Komisija lahko na zahtevo držav članic ali na lastno pobudo odvzame oznako ‚žig EU‘ in oznako ‚žig EU (v postopku)‘, ki označujeta status opreme za varovanje, kadar meni, da oprema za varovanje ne ustreza več standardu, za katerega je bila odobrena.
                                 
                              
                                    12.0.4.4
                                 
                                 
                                    Oprema za varovanje, za katero je bila oznaka ‚žig EU‘ ali oznaka ‚žig EU (v postopku)‘ odvzeta ali je postala zastarela, se od datuma izdaje statusa, kot je zabeležen v ‚bazi podatkov Unije o varnosti dobavne verige – oprema za varovanje‘, ne sme več uporabljati.
                                 
                              
                                    12.0.4.5
                                 
                                 
                                    Komisija lahko ponovno uvede oznako ‚žig EU‘ ali oznako ‚žig EU (v postopku)‘, ko prejme informacije, da oprema ponovno ustreza standardu, za katerega je bila odobrena.
                                 
                              12.0.5   Strožji ukrepi za opremo za varovanje in nacionalno odobritev
                        
                        
                                    12.0.5.1
                                 
                                 
                                    Države članice lahko odstopajo od načela vzajemnega priznavanja z uvedbo strožjih ukrepov za opremo za varovanje. Komisijo uradno obvestijo o teh ukrepih, njihovih odobritvah opreme za varovanje in ukrepih, sprejetih za zagotovitev, da oprema za varovanje, ki jo odobrijo, ustreza standardom iz tega poglavja.
                                 
                              
                                    12.0.5.2
                                 
                                 
                                    Države članice lahko odstopajo od načela vzajemnega priznavanja z uporabo lastnega nacionalnega mehanizma za odobritev opreme za varovanje. Komisijo obvestijo o tem mehanizmu, svojih odobritvah opreme in dodatnih ukrepih, sprejetih za zagotovitev, da oprema za varovanje ustreza standardom iz tega poglavja.
                                 
                              
                                    12.0.5.3
                                 
                                 
                                    Oprema za varovanje, odobrena na nacionalni ravni na podlagi točke 12.0.5.1 ali 12.0.5.2, ne prejme oznake ‚žig EU‘.
                                 
                              
                           (*1)  Sklep Komisije (EU, Euratom) 2015/444 z dne 13. marca 2015 o varnostnih predpisih za varovanje tajnih podatkov EU (UL L 72, 17.3.2015, str. 53).“;"
                        
                     
                  
                        (6)
                     
                     
                        v poglavju 12 se doda naslednji Dodatek 12-N:
                        „DODATEK 12-N
                        
                        Podrobne določbe o zahtevah glede učinkovitosti detektorjev eksplozivov za čevlje so določene v Izvedbenem sklepu Komisije C(2015) 8005.“;
                     
                  
                        (7)
                     
                     
                        v poglavju 12 se doda naslednji Dodatek 12-O:
                        „DODATEK 12-O
                        
                        Podrobne določbe o zahtevah glede učinkovitosti detektorja eksplozivnih hlapov so določene v Izvedbenem sklepu Komisije C(2015) 8005.“
                     
                  
               (*1)  Sklep Komisije (EU, Euratom) 2015/444 z dne 13. marca 2015 o varnostnih predpisih za varovanje tajnih podatkov EU (UL L 72, 17.3.2015, str. 53).“;“